ग्वालियर अन्तर्राष्ट्रीय क्रिकेट स्टेडियम
ग्वालियर अंतर्राष्ट्रीय क्रिकेट स्टेडियम ग्वालियर पश्चिम के शंकरपुर गाँव में एक निर्माणाधीन अंतर्राष्ट्रीय क्रिकेट स्टेडियम है। इसका निर्माण मध्य प्रदेश क्रिकेट एसोसिएशन (एमपीसीए) द्वारा किया जा रहा है। प्रस्तावित स्टेडियम 30 एकड़ की जमीन पर बनाया जाएगा, जिसे ग्वालियर डिवीजन क्रिकेट एसोसिएशन (GDCA) ने टेकोवर कर लिया है। निर्माणकार्य 2022 मार्च से जून तक पूरा होने की उम्मीद है। इसमें लगभग 50000 दर्शकों के बैठने की क्षमता होगी। यह रात के मैचों के लिए फ्लड लाइट, एक स्विमिंग पूल, सौना बाथ, आधुनिक जिम, ड्रेसिंग रूम और 30 कॉर्पोरेट बॉक्स से भी सुसज्जित होगा।